మహిళా శవాన్ని షెల్ఫ్‌లో కుక్కి ప్లాస్టరింగ్ చేశారు. | Woman murdered in Visakhapatnam | శవాన్ని షెల్ఫ్‌లో కుక్కి ప్లాస్టరింగ్ చేశారు - Telugu Oneindia
మహిళా శవాన్ని షెల్ఫ్‌లో కుక్కి ప్లాస్టరింగ్ చేశారు.
| Published: Wednesday, February 20, 2013, 8:48 [IST]
విశాఖపట్నం: విశాఖపట్నంలోని రెడ్డి కంచరపాలెంలో ఇటీవల అదృశ్యమైన మహిళ ఓ పెయింటర్ ఇంట్లో శవమై తేలింది. ఆమె మృతదేహాన్ని వంటగదిలోని ఓ షెల్ఫ్‌లో కుక్కి ప్లాస్టరింగ్ చేసేశారు. అయితే గది నుంచి దుర్వాసన వస్తుండడంతో స్థానికులు సోమవారం రాత్రి కంచరపాలెం పోలీసులకు సమాచారం అందించారు. దీంతో మంగళవారం పోలీసులు ప్లాస్టరింగ్‌ను తొలగించడంతో ఈ దారుణం బయటపడింది.
తిక్కవానిపాలేనికి చెందిన వాసుపల్లి అర్రమ్మ (45) చేపలు విక్రయిస్తుంటుంది. స్థానికంగా వడ్డీ వ్యాపారం కూడా చేసేది. ఈ నెల 12న చేపలు అమ్మేందుకు వెళ్లిన అర్రమ్మ తిరిగి ఇంటికి చేరకపోవడంతో ఆమె భర్త అప్పారావు పోలీసులకు ఫిర్యాదు చేశారు.
కప్పరాడకు చెందిన పెయింటర్ నీలాపు వేణు (25)కు ఏడాది క్రితం రమతో వివాహమైంది. ఈ జంట మాజీ కార్పొరేటర్ అప్పలరెడ్డి ఇంట్లో అద్దెకు దిగారు. అర్రమ్మ వద్ద వేణు కొంతమొత్తాన్ని అప్పుగా తీసుకున్నాడని, ఈ విషయమై వీరిద్దరి మధ్య తరచూ ఘర్షణలు జరిగేవని మృతురాలి కుటుంబసభ్యులు తెలిపారు.
ఆరు నెలల గర్భవతి రమ ప్రసూతి కోసం పుట్టింటికి వెళ్లింది. ఈ నేపథ్యంలో వేణుయే ఈ దుశ్చర్యకు పాల్పడి ఉండవచ్చనే సందేహాలు వ్యక్తమవుతున్నాయి. పోలీసులు దర్యాప్తు చేస్తున్నారు. నిందితుడు పరారీలో ఉన్నట్లు తెలుస్తోంది.
mahila shavaanni shelphylo kukki plastering chesaru. | Woman murdered in Visakhapatnam | shavaanni shelphylo kukki plastering chesaru - Telugu Oneindia
mahila shavaanni shelphylo kukki plastering chesaru.
| Published: Wednesday, February 20, 2013, 8:48 [IST]
visaakhapatnam: visaakhapatnamlooni reddi kancharapalemlo iteevala adrusyamaina mahila oo painter intlo savamai telindi. aame mrutadehaanni vantagadilooni oo shelphylo kukki plastering chesesaru. ayithe gadi nunchi durvasana vastundadamto sthaanikulu somavaram raatri kancharapalem polisulaku samacharam andinchaaru. deentho mangalavaaram poliisulu plaastaringna tolaginchadamto ee daarunam bayatapadindi.
tikkavaanipaaleniki chendina vasupalli arramma (45) chepalu vikrayistuntundi. sthaanikamgaa vaddi vyaparam kuudaa chesedi. ee nela 12na chepalu ammenduku vellina arramma tirigi intiki cherakapovadamto aame bharta apparao polisulaku firyaadu chesaru.
kapparaadaku chendina painter neelaapu vaenu (25)ku edaadi kritam ramatho vivaahamaindi. ee janta maji carporator appalareddy intlo addeku digaaru. arramma vadda vaenu kontamottaanni appugaa teesukunnaadani, ee vishayamai veeriddari madhya tarachuu gharshanalu jarigevani mruturaali kutumbasabhyulu telipaaru.
aaru nelala garbhavati rama prasuuti kosam puttintiki vellindi. ee nepathyamlo venuye ee duscharyaku palpadi undavachane sandehaalu vyaktamavutunnaayi. poliisulu daryaaptu chestunnaru. ninditudu paraariiloo unnatlu telustondi.